शिक्षक नियुक्ति की काउंसलिंग हाई कोर्ट के आदेश पर स्थगित
करीब5 साल से शिक्षक बनने का इंतजार कर रहे सफल अभ्यर्थियों को नियुक्ति के लिए थोड़े दिन और इंतजार करना पड़ सकता है। अध्यापक भर्ती परीक्षा 2012 के संशोधित परिणाम के आधार पर सफल 70 अभ्यर्थियों की गुरुवार को काउंसलिंग होनी थी। काउंसलिंग के सिलसिले में डीईओ प्रा. कार्यालय परिसर में दोपहर 3 बजे अभ्यर्थियों की सूची चस्पा भी कर दी गई, लेकिन हाई कोर्ट के आदेशों की पालना के मद्देनजर ही काउंसलिंग को स्थगित कर दिया। काउंसलिंग शुरू होने से करीब 17 घंटे पहले बुधवार शाम 5 बजे प्रारंभिक शिक्षा उपसचिव ने फैक्स कर काउंसलिंग स्थगित करने के आदेश दिए।
जिला परिषद के मार्फत वर्ष 2012 में थर्ड ग्रेड शिक्षक भर्ती परीक्षा हुई थी। फिर परिणाम तथा आंसर-की जारी की गई। अभ्यर्थियों ने आंसर-की से अपने जवाब (उत्तर) का मिलान किया तो कुछ अभ्यर्थियों ने माना कि उन्हें कम अंक दिए हैं। यानी कई प्रश्नों के सही उत्तर के बावजूद आंसर-की में गड़बड़ थी। ऐसे अभ्यर्थियों ने अपनी परिवेदना लेकर जिला परिषद और प्रारंभिक शिक्षा के अधिकारियों के खूब चक्कर काटे, लेकिन उनके सही उत्तर को भी। ऐसे में हारकर अभ्यर्थियों ने हाई कोर्ट का दरवाजा खटखटाया। हाई कोर्ट ने अभ्यर्थियों की याचिका स्वीकार करते हुए पंचायतराज और प्रारंभिक शिक्षा विभाग को नोटिस जारी किए। आंसर-की और अभ्यर्थियों द्वारा सही उत्तर के सिलसिले में किए दावों के बारे में जवाब मांगा। इसके बाद हाईकोर्ट ने माना कि कुछ अभ्यर्थियों के जवाब सही थे, जबकि आंसर-की में गड़बड़ थी। ऐसे में हाईकोर्ट ने सही जवाब के आधार पर अंकों की गणना कर दुबारा से सूची बनाकर सफल अभ्यर्थियों की काउंसलिंग के आदेश दिए थे, लेकिन हाईकोर्ट के ही किसी आदेश की पालना के मद्देनजर बुधवार शाम काउंसलिंग को आगामी आदेशों तक स्थगित कर दिया गया। इससे गुरुवार को नियुक्ति मिलने को इंतजार कर रहे अभ्यर्थियों को बड़ा झटका लगा, लेकिन काउंसलिंग स्थगित होने जैसी स्थिति से परेशान होने जैसी बात नहीं है।
दौसा. डीईओप्रारंभिक कार्यालय में 2012 के चयनित शिक्षकों की चस्पा सूची।
hin_Deva hin_Deva hin_Deva hin_Deva